钦定古今图书集成/理学汇编/学行典/第147卷 > 朱子全书 > 《书刘子澄所编曾子后》
## 钦定古今图书集成/理学汇编/学行典/第147卷 > 朱子全书 > 《书刘子澄所编曾子后》

曾子之为人，敦厚质实，而其学专以躬行为主，故其
真积力久，而得以闻乎“一以贯之”之妙。然其所以自
守而终身者，则固未尝离乎孝敬信让之规，而其制
行立身，又专以轻富贵、守贱贫，不求人知为大。是以
从之游者，所闻虽或甚浅，亦不失为谨厚修洁之人；
所记虽或甚疏，亦必有以切于日用躬行之实。